Paluobės daugiakamienė liepa
56°15′04″š. pl. 21°50′21″r. ilg.﻿ / ﻿56.251220°š. pl. 21.839096°r. ilg.﻿ / 56.251220; 21.839096 Paluobės daugiakamienė liepa – išskirtinė liepa, Skuodo rajono savivaldybės saugomas botaninis gamtos paveldo objektas. Auga Ylakių seniūnijoje, prie Luobos upės esančiame Paluobės kaime, 0,6 km į rytus nuo kelio  3703  Ylakiai–Vabaliai–Prialgava , 3,5 km į pietus nuo Ylakių. Paminklinis medis stūkso miškingo šlaito viršuje, kairiajame upės krante, netoli vienkiemio. Medis gerai matomas iš dirbamų laukų pusės. Šalia pastatyta informacinė lentelė. Liepa paskelbta rajoninės reikšmės saugomu medžiu 2019 m. Nurodoma rūšis – paprastoji liepa (Tilia x vulgaris Hayane). Unikalią liepą sudaro 18, palyginti tiesių ir sveikų kamienų, kurių storis iki 40 cm skersmens.